Diari Oficial de la Generalitat Valenciana


Sumari del DOGV 5637, del 12-11-2007 (2007/13564)

RESOLUCIÓ de 2 de novembre de 2007, de la secretària autonòmica de Turisme i directora de l'Agència Valenciana del Turisme, per la qual es convoquen les proves d'habilitació de guia turístic de la Comunitat Valenciana
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5637

Data del DOGV
:   12-11-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/13995


Data del document
:   02-11-2007

Organisme emissor
:   Agència Valenciana del Turisme

Tipus de document
:   Resolució

Descriptors 

:   * Agència Valenciana del Turisme
    * professió del turisme
    * turisme
    * examen

RESOLUCIÓ de 2 de novembre de 2007, de la secretària autonòmica de Turisme i directora de l'Agència Valenciana del Turisme, per la qual es convoquen les proves d'habilitació de guia turístic de la Comunitat Valenciana [2007/13508]
L'article 5 del Decret 62/1996, de 25 de març, del Consell, establix que l'exercici de l'activitat professional de guia turístic de la Comunitat Valenciana requerirà l'obtenció d'una habilitació que tindrà la consideració d'autorització administrativa per a l'exercici de l'activitat professional. Igualment, establix que dita habilitació, la qual tindrà àmbit provincial, s'obtindrà mitjançant la superació de les proves que amb este finalitat siguen convocades per l'Agència Valenciana del Turisme.
D'altra banda, l'article 8 del mateix Decret preveu la convocatòria periòdica de proves i que el procediment es regirà per les bases expressades en les respectives convocatòries, les quals determinaran, a més a més, el sistema, el tribunal, l'àmbit d'actuació de l'habilitació i la resta de circumstàncies que siguen procedents.
L'article 9.2, g) del Decret 209/2004, de 8 d'octubre, del Consell, pel qual s'aprova el Reglament de l'Agència Valenciana del Turisme, establix que a la directora de l'Agència Valenciana del Turisme li correspon la "vigilància, el desplegament i l'aplicació de les normes sobre professions i ensenyaments turístiques". D'altra banda, segons el que disposa l'article 10.4 a) de la mateixa norma, els caps d'Àrea són els responsables de "l'execució dels acords o les resolucions que els siguen encomanades pel president i el director (...)"
D'acord amb els preceptes legals abans esmentats, resolc:
Convocar les proves per a l'obtenció de l'habilitació de guia turístic de la Comunitat Valenciana d'acord amb les següents:
BASES
Primera. Objecte de la convocatòria i àmbit de l'habilitació
La convocatòria present té com a objecte la realització de les proves per a l'obtenció de l'habilitació de guia turístic de la Comunitat Valenciana, segons la definició i l'abast que de la professió efectuen els articles 2 i 3 del Decret 62/1996, de 25 de març, del Consell.
L'àmbit d'actuació de l'habilitació serà el de la província per la qual haja optat l'aspirant, sense perjuí que puga optar-se a realitzar les proves per a obtindre l'habilitació en més d'una província.
Segona. Requisits dels aspirants
Els aspirants a l'obtenció de l'habilitació de guia turístic de la Comunitat Valenciana hauran de reunir els requisits següents:
a) Ser major d'edat.
b) Comptar, com a mínim, amb el títol acadèmic de tècnic superior en Informació i Comercialització Turística, tècnic en Empreses i Activitats Turístiques o un títol o diploma universitari, equivalent o homologat als anteriors. En el cas de títols estrangers, la persona interessadat haurà d'acreditar l'homologació d'este per l'òrgan competent.
c) Acreditar el domini d'una llengua estrangera, a més a més del d'una de llengües oficials de la Comunitat Valenciana.
Tercera. Termini de presentació de sol·licituds, formalització i llistes d'aspirants.
3.1. El termini per a la presentació de sol·licituds serà de vint dies hàbils a comptar des de l'endemà de la publicació de la present resolució en el Diari Oficial de la Comunitat Valenciana.
Les persones interessades a participar en les proves d'habilitació podran presentar les sol·licituds en el registre de les dependències de l'Agència Valenciana del Turisme que tot seguit s'esmenten; en el registres de qualsevol altra conselleria o en qualsevol dels organismes o de les formes previstes en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
- Agència Valenciana del Turisme. 46744-València, Av. Aragó, 30-8ª.
- Servici Territorial de Turisme. 03691 € Alacant, C/ Churruca, 29.
- Servici Territorial de Turisme. 12524 € Castelló, Pl. Maria Agustina, 5.
- Servici Territorial de Turisme. 46535 € València, P. d'Alfons el Magnànim, 15.
- Oficina d'Administració Turística. 03837 € Benidorm, C/ Joan Fuster Zaragoza, 3-1r, Edifici Aquarium II.
Les sol·licituds a remetre, segons model normalitzat que figura com annex I a la present Resolució, estaran a disposició de les persones interessades en qualsevol de les dependències anteriorment esmentades i en la pàgina institucional de l'Agència Valenciana del Turisme, http//www.comunitatvalenciana.com/institucional i hauran d'anar acompanyades de la documentació següent:
1. Fotocòpia del DNI o equivalent.
2. Dues fotografies grandària carnet amb el nom i els cognoms en el revers.
3. Fotocòpia compulsada del títol acadèmic, o resguard d'este, el qual permetrà l'accés a la prova. En el cas dels títols estrangers, l'acreditació de l'homologació del títol per l'òrgan competent.
4. Document que, si fa el cas, acredite el domini de la llengua estrangera.
5. En el cas que es pretenga la convalidació de coneixements prevista en l'article 11 del Decret 62/1996, de 25 de març, la memòria explicativa de la coincidència de coneixements i la documentació que els acredite.
3.2. Acabat el termini de vint dies hàbils per a la presentació d'instàncies, l'Agència Valenciana del Turisme elaborarà una llista provisional d'admesos i exclosos a la qual es donarà publicitat en els taulers d'anuncis de les dependències de l'Agència Valenciana del Turisme a què fa referència l'apartat anterior i, també en la pàgina web abans referida.
3.3. Les persones aspirants excloses disposaran d'un termini de quinze dies hàbils per a esmenar els defectes i per a presentar les al·legacions contra esta llista provisional.
Transcorreguts els quinze dies a què fa referència el paràgraf anterior, en un termini de vint dies hàbils, s'elaborarà la llista definitiva en la qual es resoldran les al·legacions, en el cas que s'hagen presentat. Si no s'hagueren produït al·legacions transcorreguts els vint dies, la llista provisional es considerarà automàticament definitiva i es farà pública en els llocs prevists en el punt 3.1.
3.4. En les mateixes llistes figuraran les convalidacions de coneixements admeses.
Quarta. Gestió de les proves
La gestió de les proves d'habilitació correspondrà a la Direcció de l'Àrea del Producte.
Cinquena. Composició del Tribunal
El Tribunal encarregat de realitzar les proves estarà compost pels membres següents:
President:
- El cap de l'Àrea del Producte de l'Agència Valenciana del Turisme.
Vocals:
- Dos representants de la conselleria de Turisme/Agència Valenciana del Turisme.
- Un professor oficialment reconegut per cada una de les matèries següents: Història de l'Art i Història i Geografia.
- Un professor d'idiomes.
Secretari:
- Un representant de la conselleria de Turisme/Agència Valenciana del Turisme, amb veu i vot.
En funció del nombre de sol·licituds i dels idiomes pels quals opten els aspirants, el Tribunal podrà nomenar els assessors i experts que considere necessaris en relació amb les matèries objecte de la convocatòria.
Sisena. Nomenament del Tribunal, les dates i lloc de celebració de les proves.
El nomenament del Tribunal, així com el lloc, els dies i l'hora per a la realització de la primera prova, s'efectuarà per resolució de la directora de l'Agència Valenciana del Turisme i es farà pública en les dependències de l'Agència Valenciana del Turisme indicades en la base 3.1, i en la pagina web institucional.
Les persones interesssades en el procediment podran promoure la recusació dels membres del Tribunal i, si fa el cas, dels seus assessors, conforme al que disposa l'article 29 de la Llei 30/1992, de 26 de febrer, de Règim Jurídic de les Administracions Públiques i del Procediment Administratiu Comú.
A la celebració de les proves podran assistir, amb caràcter d'observadors, representants de les associacions del sector legalment constituïdes, en nombre d'un per associació.
Setena. Procés i contingut de les proves
1. Procés
Els aspirants hauran d'acudir al lloc de la realització de les proves proveïts del DNI original o passaport, en la data i hora que es determine.
Els aspirants seran convocats per a la realització de les proves un màxim de dues vegades i decauran en els seus drets els qui no compareguen a realitzar-les.
Durant les proves, els membres del Tribunal podran requerir dels aspirants que acrediten la seua identitat en qualsevol moment.
2.Contingut
Les proves tindran doues parts: una de coneixements específics sobre les unitats temàtiques que figuren en l'annex II i una altra d'idiomes.
2.1 Primera part
La part de coneixements específics tindrà caràcter eliminatori i estarà integrada per dues fases:
1ª fase, prova escrita que comprén:
a) Bloc comú a les tres províncies, integrat per:
- 15 preguntes referides al temari de gestió, assessorament i assistència a grups turístics. Preparació i realització d'itineraris turístics.
- 15 preguntes referides al temari de coneixements de l'actualitat política, econòmica, social i cultural d'Espanya i de la Comunitat Valenciana.
b) Bloc específic, per a cada una de les províncies per a les quals s'opte a l'habilitació, integrat per:
- 30 preguntes sobre història i història de l'art.
- 20 preguntes de geografia.
2ª fase, conformada per una prova oral que consistirà en una exposició de duració no superior a 15 minuts sobre un recurs turístic de la Comunitat Valenciana, el qual, prèviament, haurà de ser seleccionat entre 2 imatges entregades pel Tribunal i hom disposarà de 10 minuts per a la seua preparació.
El Tribunal valorarà la capacitat de l'aspirant a comunicar-se amb un grup: la desimboltura, la coherència de l'exposició, lacorrecció gramatical i fluïdesa en el discurs.
2.2 Segona part
La prova d'idiomes, es dividirà en dos blocs:
1. Oral, consistent en una exposició, durant un màxim de deu minuts, sobre un tema turístic a triar entre dos dels que propose el Tribunal, seguit d'una conversació curta. El Tribunal valorarà la fluïdesa, la pronunciació, comprensió, la correcció gramatical i el lèxic.
2.Escrit, el qual consistirà en un exercici de comprensió escrita en el qual els aspirants hauran de llegir un text d'aproximadament 400 paraules i contestar a una sèrie de preguntes sobre el contingut d'ell (5 tipus test i tres preguntes breus). El tribunal valorarà a més de l'encert en la contestació a les preguntes del qüestionari, la correcció gramatical en les respostes breus, la coherència interna i l'organització del text.
Vuitena. Valoració de les proves i publicitat del procés
8.1. La valoració de la primera part de la prova serà d'apte o no apte. El Tribunal està facultat per a determinar el valor mínim per a considerar aptes els aspirants, sense perjuí del que es determina a continuació amb caràcter orientatiu.
La valoració de la primera prova serà la següent:
- 1ª fase: valoració de 0 a 80 punts.
Puntuació mínima: 40 punts (les respostes fallides no tindran penalització).
- 2ª fase: valoració de 0 a 10
Puntuació mínima: 5 punts.
Valorada la prova, s'exposarà la relació dels aspirants que el Tribunal ha declarat aptes o no aptes en les dependències de l'Agència Valenciana del Turisme a què fa referència la base 3.1, i en la pàgina web institucional.
En el termini de 10 dies hàbils els participants en les proves podran instar la revisió dels seus exercicis, mitjançant escrit dirigit al Tribunal de la convocatòria, on especificaran les raons que motiven la seua sol·licitud de revisió.
Transcorregut el termini de sol·licitud de revisions i una vegada resoltes estes, el Tribunal redactarà la llista definitiva de candidats declarats aptes en esta primera part i els convocarà per a la realització de la prova d'idiomes.
8.2. El Tribunal valorarà la prova d'idiomes i declararà aptes o no aptes als aspirants. Per a ser declarat apte en esta segona prova, caldrà que en la valoració conjunta de la part oral i escrita s'obtinga una puntuació de 5 sobre 10.
El resultat final de les proves, junt amb la relació d'aspirants que el Tribunal ha declarat aptes, serà feta pública en les dependències de l'Agència Valenciana del Turisme a què fa referència la base 3.1, i en la pagina web institucional.
En el termini de 10 dies els participants en les proves podran instar la revisió dels seus exercicis, mitjançant un escrit dirigit al Tribunal de la convocatòria, on s'especificaran les raons que motiven la seua sol·licitud de revisió.
Novena. Relació definitiva d'aspirants declarats aptes
Transcorregut el termini de sol·licitud de revisions i, una vegada resoltes estes, el Tribunal redactarà la llista definitiva de candidats declarats aptes i proposarà a la directora de l'Agència Valenciana del Turisme la seua habilitació com a guies turístics.
La llista definitiva d'aspirants declarats aptes es farà pública en les seus dels òrgans a què s'ha fet referència en la base 3.1 d'esta resolució i en la pagina web institucional, posteriorment, es procedirà a l'expedició de les acreditacions de Guia Turístic de la Comunitat Valenciana.
Deu. Recursos
Contra les resolucions i actes de tràmit del Tribunal a què fa referènia l'article 107.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, podrà interposar-se recurs d'alçada davant de la directora de l'Agència Valenciana del Turisme, en el termini d'un mes, comptat des de l'endemà de la seua publicació, conforme al que disposen els articles 114 i 115, en relació amb l'article 48.2, de l'esmentada Llei.
Contra la present resolució, que no posa fi a la via administrativa, podrà interposar-se recurs d'alçada davant de la presidenta de l'Agència Valenciana del Turisme en el termini d'un mes, comptat des de l'endemà de la seua publicació, d'acord amb el que establix els articles 114 i 115, en relació amb l'article 48.2, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
València, 2 de novembre de 2007.- La secretària autonòmica de Turisme i directora de l'Agència Valenciana del Turisme: Mª Victória Palau Tárrega.
ANNEX II
TEMARI COMÚ
Gestió, assessorament i assistència a grups turístics. Preparació i realitazció d'itineraris turístics
1. Preparació i realització d'itineraris turístics:
- Característiques dels itineraris culturals, temàtics, etc.
- Fonts d'informació turística per a la preparació d'itineraris.
- Estudis previs: motivacions i peculiaritats de la demanda.
- Planificació de visites turístiques. Pautes per a l'elaboració dels itineraris. Calendari i horaris de tancament dels llocs a visitar.
2. Informació, orientació i assistència turística.
- Atenció al client: tècniques d'acollida i habilitats socials aplicades al servici d'informació turística. Acollida, informació, interacció guia-usuari, suggeriments i recomanacions.
- Qüestions turístiques pràctiques: maneig del grup, oficines d'informació turística, gestió de servicis, etc.
- Coneixements de l'actualitat política, econòmica, social i cultural d'Espanya i de la Comunitat Valenciana
1. La Constitució espanyola i l'Estatut d'Autonomia de la Comunitat Valenciana. Principis generals.
2. Estructura econòmica de la Comunitat Valenciana. Anàlisi sectorial actual i tendències de futur.
3. Població i assentaments urbans a la Comunitat Valenciana. Anàlisi actual i tendències de futur.
4. Xarxa d'infraestructures de transport de la Comunitat Valenciana.
5. Turisme i medi ambient a la Comunitat Valenciana. Principals recursos paisatgístics.
6. Turisme i cultura a la Comunitat Valenciana. Principals recursos culturals.
7. Principals característiques de la infraestructura receptiva turística de la Comunitat Valenciana: allotjaments hotelers i extrahotelers, i oferta complementària. Normativa aplicable: hotels, apartaments, càmpings, allotjaments rurals.
8. Gastronomia de la Comunitat Valenciana. Identificació dels plats típics de la cuina tradicional. (arrossos, plats mariners, verdura, rebosteria, etc.). Preparació i ubicació territorial. Coneixement de la tradició i riquesa vitivinícola de la Comunitat.
9. Artesania de la Comunitat Valenciana. Evolució i desplegament de les tradicions artesanals fins als nostres dies. Coneixement dels productes de fabricació artesanal a cada província (cantereria, ceràmica, mobles, mantes, etc.)
10. Festes i folklore de la Comunitat Valenciana: coneixement de les principals festes regionals i municipals, tant religioses com laïques.
11. Regulació de l'activitat de guies turístics: Decret 62/96, de 25 de març, del Govern Valencià. Modificat per Decret 26/2001, de 30 de gener, del Consell, i, posteriorment, per Decret 190/2005, de 9 de desembre, del Consell.
TEMARI D'HISTÒRIA I HISTÒRIA DE L'ART
Alacant
1.La prehistòria: caçadors i agricultors. Els primers metal·lúrgics. L'art prehistòric. La Sarja i el Pla de Petracos.
2.La cultura ibèrica: trets definitoris. Contestans i Edetans. L'art ibèric: característiques i conjunts més importants.
3.La romanització: Romans i Cartaginesos. L'art romà a les comarques alacantines. Característiques i manifestacions més importants. Principals jaciments: l'Alcúdia i el Tossal de Manises.
4.El període islàmic. La invasió àrab. Emirat i clifat. Les taifes valencianes: la Taifa de Dénia. Almoràvits i almohades. La cultura islàmica valenciana.
5.La conquista cristiana: la conquista catalano-aragonesa: Jaume I. La conquista castellana: Alfons X. La incorporació de les terres del sud: Jaume II. La creació del nou Regne: organització i institucions. La societat sorgida de la conquista. L'arquitectura militar medieval a les comarques alacantines: Característiques i manifestacions més importants.
6.La Baixa Edat Mitjana. El segle XIV: crisi i conflictes. El problema dinàstic i el compromís de Casp. El creixement del segle XV. València i el món mediterrani. La cultura tardomedieval valenciana. L'art gòtic a les comarques alacantines. Característiques i manifestacions més importants.
7.Alacant en la Monarquia Hispànica. Unió dinàstica i estructura foral; la governació d'Orihuela. El segle XVI: expansió i tensions socials. Les Germanies. Els moriscs valencians i la seua expulsió. El segle XVII: crisi i adaptacions. L'art del Renaixement i el Barroc a les comarques alacantines. Característiques i manifestacions més importants.
8.El Segle XVIII. La Guerra de Successió i la Nova Planta. La nova administració. El creixement del segle XVIII: bases i límits. La Il·lustració valenciana. Cap a la crisi de l'Antic Règim. L'art neoclàssic a Alacant. Característiques i manifestacions més importants.
9.La Revolució Liberal. La Guerra del Francés i l'inici de la revolució liberal. Absolutisme i carlisme. Les transformacions de la propietat. El creixement urbà. L'afirmació de la burgesia. Les estructures polítiques liberals. El sistema de la Restauració. Tensions socials i moviment obrer. El panorama cultural: del Romanticisme a la Renaixença. L'art a les comarques alacantines en el segle XIX. Característiques del Modernisme i manifestacions més importants.
10.La República i la Guerra Civil. Les etapes del període republicà. Els partits polítics i el fracàs de l'Estatut d'Autonomia. Situació durant la Guerra Civil. La cultura durant la República i la Guerra Civil. La situació posterior a la Guerra Civil. L'arquitectura i les arts plàstiques a la primera mitat el segle XX fins als nostres dies. Característiques i manifestacions més importants.
11.El desplegament urbà de la ciutat d'Alacant al llarg de la seua història.
Castelló
1. La prehistòria: caçadors i agricultors. Els primers metal·lúrgics. L'art rupestre llevantí: el barranc de la Valltorta.
2. La cultura ibèrica: trets definitoris. Els ilercavons. L'art ibèric: característiques i conjunts més importants.
3. La romanització: romans i cartaginesos. L'organització i el forma de vida romana. Característiques i manifestacions més importants.
4. El període islàmic. La invasió àrab. Emirat i califat. Els regnes de Taifes. Almoràvits i almohades. La cultura islàmica valenciana.
5. La Conquista cristiana. La conquista catalano-aragonesa: Jaume I. La creació del nou Regne: organització i institucions. La societat sorgida de la conquista. L'arquitectura militar medieval a les comarques castellonenques: Característiques i manifestacions més importants.
6. La Baixa Edat Mitjana. El segle XIV: crisi i conflictes. El problema dinàstic i el compromís de Casp. El creixement del segle XV. València i el món mediterrani. La cultura tardomedieval valenciana. L'art gòtic a les comarques castellonenques. Característiques i manifestacions més importants.
7.Castelló en la Monarquia Hispànica. Unió dinàstica i estructura foral. El segle XVI: expansió i tensions socials. Les Germanies. Els moriscs valencians i la seua expulsió. El segle XVII: crisi i adaptacions. La cultura i l'art renaixentista i barroc a Castelló. Característiques i manifestacions més importants.
8. El Segle XVIII. La Guerra de Successió i la Nova Planta. La nova administració. El creixement del segle XVIII: bases i límits. La Il·lustració valenciana. Cap a la crisi de l'Antic Règim. L'art neoclàssic a Castelló. Característiques i manifestacions més importants.
9. La Revolució Liberal. La Guerra del Francés i l'inici de la revolució liberal. Absolutisme i carlisme. Les transformacions de la propietat. El creixement urbà. L'afirmació de la burgesia. Les estructures polítiques liberals. El sistema de la Restauració. Tensions socials i moviment obrer. El panorama cultural: del Romanticisme a la Renaixença. L'art a les comarques castellonenques durant el segle XIX. El modernisme: característiques i manifestacions més importants.
10. La República i la Guerra Civil. Les etapes del període republicà. Els partits polítics i el fracàs de l'Estatut d'Autonomia. Situació durant la Guerra Civil. La cultura durant la República i la Guerra Civil. La situació posterior a la Guerra Civil. L'arquitectura i les arts plàstiques a la primera mitat el segle XX fins als nostres dies. Característiques i manifestacions més importants.
11. El desplegament urbà de la ciutat de Castelló al llarg de la seua història.
València
1. La prehistòria: caçadors i agricultors. Els primers metal·lúrgics. L'art prehistòric. La Cova del Parpalló i l'Aranya.
2. La cultura ibèrica: trets definitoris. L'Edetania. L'art ibèric: característiques i conjunts més importants.
3. La romanització: romans i cartaginesos. L'organització i el forma de vida romà. Característiques i manifestacions més importants. Principals jaciments: Sagunt i València.
4. Període Islàmic. La invasió àrab. Emirat i califat. Els Regnes de Taifes. L'episodi del Cid. Almoràvits i Almohades. La cultura islàmica valenciana.
5. La conquista cristiana: la conquista catalano-aragonesa: Jaume I. La conquista castellana: Alfons X. La incorporació de les terres del sud: Jaume II. La creació del nou Regne: organització i institucions. La societat sorgida de la conquista. L'arquitectura militar medieval a les comarques valencianes: Característiques i manifestacions més importants.
6. La Baixa Edat Mitjana. El segle XIV: crisi i conflictes. El problema dinàstic i el compromís de Casp. El creixement del segle XV. València i el món mediterrani. La cultura tardomedieval valenciana. L'art gòtic a les comarques valencianes. Característiques i manifestacions més importants.
7. València en la Monarquia Hispànica. Unió dinàstica i estructura foral. El segle XVI: expansió i tensions socials. Les Germanies. Els moriscs valencians i la seua expulsió. El segle XVII: crisi i adaptacions. L'art del Renaixement i el Barroc a les comarques valencianes. Característiques i manifestacions més importants.
8. El Segle XVIII. La Guerra de Successió i la Nova Planta. La nova administració. El creixement del segle XVIII: bases i límits. La Il·lustració valenciana. Cap a la crisi de l'Antic Règim. L'art neoclàssic a les comarques valencianes. Característiques i manifestacions més importants.
9. La Revolució Liberal. La Guerra del Francés i l'inici de la revolució liberal. Absolutisme i carlisme. Les transformacions de la propietat. El creixement urbà. L'afirmació de la burgesia. Les estructures polítiques liberals. El sistema de la Restauració. Tensions socials i moviment obrer. El panorama cultural: del Romanticisme a la Renaixença. L'arquitectura i les arts plàstiques a les comarques valencianes durant el segle XIX. El modernisme: característiques i manifestacions més importants.
10. La República i la Guerra Civil. Les etapes del període republicà. Els partits polítics i el fracàs de l'Estatut d'Autonomia. Situació durant la Guerra Civil. La cultura durant la República i la Guerra Civil. La situació posterior a la Guerra Civil. L'arquitectura i les arts plàstiques a la primera mitat el segle XX fins als nostres dies. Característiques i manifestacions més importants.
11. El desplegament urbà de la ciutat de València al llarg de la seua història.
TEMARI DE GEOGRAFIA
Alacant
1.El marc geogràfic de la província d'Alacant: la diversitat del relleu alacantí. Trets del clima. El poblament vegetal. Rius i rambles. Aiguamolls i àrees lacustres.
2.Les activitats econòmiques: evolució, estructura i distribució espacial de la població. Tipus d'hàbitat: la masia i el riu-rau. Els paisatges agraris: secà i regadiu. L'activitat pesquera: Santa Pola, Torrevieja i la Vila Joiosa. L'activitat industrial: calçat i estores del Vinalopó, joguets de la Foia de Castalla i l'eix industrial alcoià.
3.Eixos de comunicació i mitjans de transport.
4.La distribució del turisme a la província d'Alacant: el turisme en espai litoral. Les principals destinacions. El turisme d'interior: turisme rural, turisme de naturalesa. Espais consolidats i en desplegament.
5.Espais naturals protegits: el Fondo, el Montgó, la Font Roja, llacunes de la Mata i Torrevieja, salines de Santa Pola, el Penyal d'Ifac, i la marjal de Pego-oliva.
Castelló
1. El marc geogràfic de la província de Castelló: els contrasts del relleu castellonenc. Trets del clima. El poblament vegetal. Rius i rambles. Aiguamolls i àrees lacustres.
2. Les activitats econòmiques: evolució, estructura i distribució espacial de la població. Els paisatges agraris. L'activitat pesquera: de Peñíscola a Vinaròs. L'activitat industrial: la Plana de Castelló, el taulellet i altres indústries.
3. Eixos de comunicació i mitjans de transport.
4. La distribució del turisme a la província de Castelló: el turisme en espai litoral. Les principals destinacions. El turisme d'interior: turisme rural, turisme de naturalesa. Espais consolidats i en desplegament.
5. Espais naturals protegits: el parc natural del Prat de Cabanes-Torreblanca, i el paratge natural del Desert de les Palmes. Les Columbrets, com a reserva marina.
València
1. El marc geogràfic de la província de València: la dualitat del relleu valencià. Els contrasts climàtics. El poblament vegetal. La xarxa hidrogràfica. Aiguamolls i àrees lacustres.
2. Les activitats econòmiques: evolució, estructura i distribució espacial de la població. Poblament i tipus d'hàbitat. La barraca i l'alqueria. Els paisatges agraris. L'activitat industrial: l'àrea metropolitana de València i la reestructuració del sector industrial saguntí.
3. Eixos de comunicació i mitjans de transport.
4. La distribució del turisme a la província de València. El turisme en espai litoral: principals destinacions. El turisme d'interior: turisme rural, turisme de naturalesa. Espais consolidats i en desplegament. Turisme urbà a la ciutat de València.
5. Espais naturals protegits: el Parc Natural de l'Albufera, àrea de reserva integral, usos tradicionals i activitats didacticocientífiques.